На основу члана 3. Правилника о спровођењу мера смањења загађења ваздуха пореклом из индивидуалних система грејања у 2021. години на територији града Краљева („Службени лист града Краљева”, број 22/2021) и Уговора града Краљева са Министарством заштите животне средине број 401-00-363/21-03 од 23.03.2021. године,

 Градско веће града Краљева на својој Тридесет осмој (редовној седници) одржаној 19.јула 2021.године, расписало је

**ЈАВНИ КОНКУРС**

**за суфинансирање реализације пројеката смањења загађења ваздуха пореклом из индивидуалних извора на територији града Краљева у 2021. години**

Овим конкурсом уређују се услови и начин коришћења и остваривање права на коришћење средстава за субвенционисање замене котлова индивидуалних система грејања који користе угаљ или дрва котловима на гас или пелет.

Средства за суфинансирање мера смањења загађења ваздуха пореклом из индивидуалних система грејања у 2021. години на територији града Краљева опредељена су у укупном износу од 4.000.000,00 динара, од чега је 1.000.000,00 динара опредељено у буџету Града Краљева за 2021. годину, на позицији 106, економска класификација 465 – остале дотације и трансфери, а 3.000.000,00 динара обезбедило је Министарство заштите животне средине на основу Уговора о суфинансирању реализације пројекта смањења загађења ваздуха пореклом из индивидуалних извора у 2021. години на територији града Краљева број 401-00-363/21-03 од 23.03.2021. године.

У 2021. години субвенционисаће се замена котлова индивидуалних система грејања који користе угаљ или дрва котловима на гас или пелет у висини од 40% вредности котла са ПДВ-ом, а максимално до 70.000,00 динара за котлове на гас, односно 80.000,00 динара за котлове на пелет, по појединачној пријави.

 УСЛОВИ ПРИЈАВЕ НА КОНКУРС:

-да је подносилац пријаве власник или сувласник породичне куће или стана (у даљем тексту: стамбени објекат) за који набавља котао,

-да подносилац пријаве живи у стамбеном објекту за који набавља котао (према личној карти),

- да је стамбени објекат изграђен у првој, другој или трећој стамбеној зони (према решењу за порез),

-да стамбени објекат за који набавља котао није прикључен на систем даљинског грејања или дистрибутивну мрежу природног гаса и да не постоје техничке могућности за прикључење на систем даљинског грејања или дистрибутивну мрежу природног гаса - **само за набавку котла на пелет,**

-да стамбени објекат за који набавља котао није прикључен на систем даљинског грејања и да постоје техничке могућности за прикључење на дистрибутивну мрежу природног гаса - **само за набавку котла на гас**,

-да је постојећи котао, који је предмет замене, на угаљ или дрва,

-да котао на пелет који се набавља испуњава стандард SRPS 303-5/2012, штo подразумева:

- емисија прашине <{18mg/Nm3}/ при 10% O2

- емисија CO <{110 mg/Nm3}/ при 10% O2

- емисија NOх <{180 mg/Nm3}/ при 10% O2

- степен корисности >90%

- да подносилац пријаве поседује један од следећих доказа за објекат:

- доказ о изградњи стамбеног објекта пре доношења прописа о изградњи,

 - грађевинску/употребну дозволу добијену кроз редован поступак обезбеђења дозволе,

 - дозволу добијену кроз поступак легализације или

- решење о озакоњењу,

- да је подносилац пријаве измирио доспеле обавезе по основу пореза на имовину Града Краљева.

- подносилац пријаве може поднети пријаву само за један стамбени објекат.

**Трошкови набавке котла који настану пре првог теренског обиласка Комисије неће се прихватити.**

Право учешћа на Конкурсу немају власници стамбено-пословних објеката.

 ПОТРЕБНА ДОКУМЕНТА:

 А) Документација коју доставља подносилац пријаве при подношењу пријаве:

 1.попуњен и потписан *Пријавни образац*за суфинансирање мера смањења загађења ваздуха пореклом из индивидуалних система грејања за 2021. годину на територији града Краљева;

 2. фотокопија личне карте или очитана лична карта подносиоца пријаве са јасно видљивом адресом становања;

 3. грађевинска дозвола, употребна дозвола, решење о озакоњењу, односно други документ којим се доказује легалност објекта - фотокопија;

 4. решење о утврђивању пореза на имовину - фотокопија;

 5. подаци о непокретности за стамбени објекат - прибављени на сајту Републичког геодетског завода **katastar.rgz.gov.rs;**

 6. потврда педузећа овлашћеног за снабдевање и дистрибуцију природног гаса да нема техничких могућности за прикључење на дистрибутивну мрежу природног гаса - **само за набавку котла на пелет;**

 7. потврда предузећа овлашћеног за снабдевање и дистрибуцију природног гаса да постоји могућност прикључења на дистрибутивну мрежу природног гаса - **само за набавку котла на гас**;

8. предрачун за набавку котла;

9. доказ да котао који се набавља испуњава стандард SRPS 303-5/2012 - фотокопија сертификата акредитоване лабораторије издате од стране овлашћене европске куће – од продавца - **само за набавку котла на пелет;**

10. доказ о броју чланова домаћинства :

 - изјава подносиоца пријаве о члановима заједничког домаћинства – на

 обрасцу;

 - фотокопија личне карте или очитана лична карта са јасно видљивом адресом становања (за пунолетне чланове домаћинства) и

 - уверење о пребивалишту (за децу);

11. доказ о месечним примањима - за пунолетне чланове домаћинства:

 - потврда о исплаћеној нето заради за месец који претходи месецу подношења захтева – од послодавца,

 - чек од последње исплаћене пензије,

 - уверење за незапосленог члана породичног домаћинства да је на евиденцији незапослених лица – од Националне службе за запошљавање,

 - потврда о школовању за пунолетне чланове домаћинства;

 12. потписана изјава о сагласности да Град, за потребе поступка, може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

Б) Документација коју обезбеђује Град по службеној дужности:

1. потврда о измиривању доспелих обавеза по основу пореза на имовину Града

 Краљева;

 2. потврда ЈЕП „Топлана“ Краљево да нема техничких могућности за прикључење на систем даљинског грејања - **само за набавку котла на пелет**;

В) Документација која се доставља након потписивања Уговора и завршетка радова:

 1. попуњен и потписан образац *Захтев за уплату средстава* и фотокопија картице текућег рачуна;

2. доказ о завршетку радова (записник Комисије);

3. рачуни и атести за уграђени котао – фотокопија;

4. попуњен и оверен гарантни лист за уграђени котао - фотокопија;

 5. уговор о прикључењу на дистрибутивну мрежу природног гаса и уговор о снабдевању – **(само за набавку котла на гас)** - фотокопија;

**Начин предаје документације**

Рок за подношење пријава је 21 дан од дана објављивања на званичној интернет страници и огласној табли Града Краљева.

Конкурс је отворен од 20.јула 2021.године закључно са 9.августом 2021.године.

Непотпуне и неблаговремене пријаве Комисија неће разматрати

Пријава са пратећом обавезном конкурсном документацијом подноси се у затвореној коверти преко писарнице Градске управе града Краљева или поштом на адресу Град Краљево,Одсек за заштиту животне средине и инспекција за заштиту животне средине, Трг Јована Сарића 1, 36000 Краљево са на назнаком :

 „ЗА ЈАВНИ КОНКУРС ЗА СПРОВОЂЕЊЕ МЕРА СМАЊЕЊА ЗАГАЂЕЊА ВАЗДУХА У ГРАДУ КРАЉЕВУ ПОРЕКЛОМ ИЗ ИНДИВИДУАЛНИХ СИСТЕМА ГРЕЈАЊА ЗА 2021. ГОДИНУ - Не отварати“.

Заинтересовани учесници јавног Конкурса у току трајања овог Конкурса, а пре подношења пријаве детаљне информације могу добити на телефон број 315- 000.

**Начин одлучивања**

Оцењивање и рангирање поднетих пријава вршиће се применом следећих критеријума:

|  |  |
| --- | --- |
| **УКУПНА МЕСЕЧНА ПРИМАЊА ПО ЧЛАНУ ДОМАЋИНСТВА** | **Број бодова** |
| до 10.000 дин. |  35 |
| од 10.000,01 дин. до 15.000,00 дин. |  30 |
| од 15.000,01 дин. до 20.000,00 дин. |  25 |
| од 20.000,01 дин. до 25.000,00 дин |  20 |
| од 25.000,01 дин. до 30.000,00 дин. |  15 |
| од 30.000,01 дин. до 35.000,00 дин. |  10 |
| преко 35.000,01 дин. |  5 |

Укупна месечна примања по члану домаћинства израчунавају се као количник укупних месечних примања домаћинства и броја чланова породичног домаћинства.

|  |  |
| --- | --- |
| **К ФАКТОР ЗАУЗЕТОСТИ ПОВРШИНЕ**  | **Број бодова** |
| К<15  | 5 |
| 15≤К<17,5 | 4,5 |
| 17,5≤К<20  | 4 |
| 20≤К<22,5  | 3,5 |
| 22,5≤К<25 | 3 |
| 25≤К≤27,5  | 2,5 |
| 27,5≤К≤30 | 2 |
| К>30 | 1 |

К фактор заузетости површине израчунава се као количник укупне површине стамбеног објекта (према пореској пријави) и броја чланова породичног домаћинства.

Комисија, након истека рока за подношење захтева, врши проверу достављене документације и обавезан теренски обилазак стамбених објеката подносилаца пријаве који су испунили услове за учешће на конкурсу,приликом чега се проверава усаглашеност поднете пријаве са фактичким стањем и по потреби врши увид у пројектну документацију. Приликом теренског обиласка, Комисија, уз обавезно присуство подносиоца пријаве,сачињава записник са техничким извештајем у два примерка, при чему један примерак остаје подносиоцу пријаве, а други задржава Комисија.

Подносилац пријаве има право примедбе на записник у року од 3 дана од доласка Комисије. Примедбе се подносе писаним путем на писарници Градске управе Града Краљева. Приликом разматрања примедби,Комисија може да изврши поновни обилазак објекта подносиоца примедбе. Рок за одлучивање Комисије по примедбама је 8 дана од дана подношења.

Комисија врши бодовање поднетих захтева на основу критеријума из члана 10. Правилника и утврђује прелиминарну листу корисника средстава за сваку меру појединачно у року од 15 дана од дана истека рока за одлучивање по примедбама.

Прелиминарна листа корисника средстава утврђује се на основу броја додељених бодова и објављује на огласној табли Градске управе и званичној интернет страници Града Краљева.

Подносиоци пријава могу, у року од 3 дана од дана објављивања прелиминарне листе, да поднесу примедбу Комисији. Примедбе се подносе писаним путем на писарници Градске управе града Краљева.

Комисија је дужна да,у року од 5 дана од дана пријема, размотри примедбе и подносиоцу примедбе достави писани одговор.

Након разматрања примедби, Комисија утврђује предлог за доделу средстава на основу броја додељених бодова. Предлог за доделу средстава садржи листу корисника средстава и износ средстава који се додељује сваком појединачном кориснику.

 Уколико након расподеле преостану средства у износу који је мањи од максимално Правилником утврђеног износа (члан 2. став 2. Правилника) Комисија може проширити листу корисника следећим подносиоцем пријаве са бодовне листе, под условом да подносилац достави писану изјаву да прихвата средства у мањем износу.

Градско веће града Краљева на основу предлога Комисије, доноси решење о додели средстава за суфинансирање мера смањења загађења ваздуха пореклом из индивидуалних система грејања у 2021. години на територији града Краљева (у даљем тексту: решење о додели средстава).

**Реализација**

На основу решења о додели средстава, градоначелник ће у име Града Краљева са свим одабраним корисницима средстава закључити уговоре.

Корисник коме су додељена средства дужан је да, најкасније у року од 7 календарских дана од дана пријема позива за потписивање уговора, потпише уговор са Градом. Уколико корисник у предвиђеном року не потпише уговор, сматраће се да је одустао од учешћа на конкурсу.

Корисник средстава дужан је да замену котла заврши најкасније до 30.09.2021. године.

Након истека рока из става 1. овог члана, Комисија спроводи теренски обилазак ради сачињавања записника са техничким извештајем о завршеној инвестицији.

Захтев за уплату средстава корисник средстава мора поднети најкасније до 15.10.2021. године.

**Документација која се доставља након потписивања Уговора и завршетка радова:**

1. попуњен и потписан образац Захтев за уплату средстава и фотокопија картице текућег рачуна;

2. доказ о завршетку радова (записник Комисије);

3. рачуни и атести за уграђени котао – фотокопија;

4. попуњен и оверен гарантни лист за уграђени котао - фотокопија;

5. уговор о прикључењу на дистрибутивну мрежу природног гаса и уговор о снабдевању – (само за набавку котла на гас) - фотокопија;

Прихватљиви укупни инвестициони трошкови са ПДВ-ом односе се на набавку котлова на пелет и природни гас без трошкова уградње.

Корисник средстава ће сам сносити трошкове који превазилазе прихватљиве трошкове, а односе се на додатну опрему и сличне захтеве.

Кориснику средстава који достави рачун по коме је износ од 40% вредности котла са ПДВ-ом мањи од износа који му је додељен, признаће се 40% износа који је назначен у рачуну.

**Градско веће града Краљева** Председавајући Градског већа

Број: 011-205/2021-І Заменик градоначелника града Краљева

Дана:19.07.2021.године

 **Вукман Ракочевић**

**П Р И Ј А В Н И О Б Р А З А Ц**

ЗА ПОДНОШЕЊЕ ЗАХТЕВА ЗА СУФИНАНСИРАЊЕ МЕРА СМАЊЕЊА ЗАГАЂЕЊА ВАЗДУХА ПОРЕКЛОМ ИЗ ИНДИВИДУАЛНИХ СИСТЕМА ГРЕЈАЊА НА ТЕРИТОРИЈИ ГРАДА КРАЉЕВА

1. **Лични подаци подносиоца захтева**

 Име и презиме \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ЈМБГ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број кат.парцеле \_\_\_\_\_\_\_\_\_\_\_\_\_\_\_\_\_\_\_\_\_\_\_ КО \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Телефон: фиксни \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 мобилни \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Подаци о објекту на коме се спроводе мере**

 Спратност објекта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Површина објекта: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (m2)

1. **Mерa смањења загађења ваздуха у граду Краљеву пореклом из индивидуалних ложишта за 2021. годину за коју се подноси пријава (штиклирати само једну меру)**

|  |  |
| --- | --- |
| 1. Замена постојећих котлова за грејање ефикаснијим котловима на пелет
 | **[ ]**  |
| 1. Замена постојећих котлова за грејање ефикаснијим котловима на гас
 | **[ ]**  |

**4. Подаци о постојећем начину грејања (штиклирати)**

|  |
| --- |
| **ПОСТОЈЕЋИ НАЧИН ГРЕЈАЊА** |
| **Постојећи начин грејања (уколико користите више начина грејања штиклирајте)**  |  |
| Угаљ | **[ ]**  |
| Дрво | **[ ]**  |
| Угаљ и дрва | **[ ]**  |

Прилози:

1. фотокопија личне карте или очитана лична карта подносиоца пријаве са јасно видљивом адресом становања;

2. грађевинска дозвола, употребна дозвола, решење о озакоњењу, односно други документ којим се доказује легалност објекта - фотокопија;

3. решење о утврђивању пореза на имовину - фотокопија;

4. подаци о непокретности за стамбени објекат - прибављени на сајту Републичког геодетског завода **katastar.rgz.gov.rs;**

5. потврда предузећа овлашћеног за снабдевање и дистрибуцију природног гаса да нема техничких могућности за прикључење на дистрибутивну мрежу природног гаса - **само за набавку котла на пелет;**

6. потврда предузећа овлашћеног за снабдевање и дистрибуцију природног гаса да постоји могућност прикључења на дистрибутивну мрежу природног гаса - **само за набавку котла на гас**;

7. предрачун за набавку котла;

8. доказ да котао који се набавља испуњава стандард SRPS 303-5/2012 - фотокопија сертификата акредитоване лабораторије издате од стране овлашћене европске куће – од продавца - **само за набавку котла на пелет;**

9. доказ о броју чланова домаћинства :

 - изјава подносиоца пријаве о члановима заједничког домаћинства – на обрасцу;

 - фотокопија личне карте или очитана лична карта са јасно видљивом адресом становања (за пунолетне чланове домаћинства) и

 - уверење о пребивалишту (за децу);

10. доказ о месечним примањима - за пунолетне чланове домаћинства:

 - потврда о исплаћеној нето заради за месец који претходи месецу подношења захтева – од послодавца,

 - чек од последње исплаћене пензије,

 - уверење за незапосленог члана породичног домаћинства да је на евиденцији незапослених лица – од Националне службе за запошљавање,

 - потврда о школовању за пунолетне чланове домаћинства;

11. потписана изјава о сагласности да Град, за потребе поступка, може извршити увид, прибавити и обрадити податке о чињеницама о којима се води службена евиденција, а који су неопходни у поступку одлучивања.

Изјављујем да прихватам Конкурсом прописане услове и критеријуме мера смањења загађења ваздуха у граду Краљево пореклом из индивидуалних ложишта за 2021. годину.

Изјављујем, под пуном материјалном и кривичном одговорношћу, да су подаци наведени у пријави истинити.

Датум:\_\_\_\_\_\_\_\_\_\_\_\_2021. године

 Потпис подносиоца захтева

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ја, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ЈМБГ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_и личном картом број:\_\_\_\_\_\_\_\_\_\_\_\_\_\_\_\_\_\_\_, издатом од ПУ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са адресом становања у\_\_\_\_\_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

дајем

ИЗЈАВУ

О ЧЛАНОВИМА ЗАЈЕДНИЧКОГ ДОМАЋИНСТВА

|  |  |  |  |
| --- | --- | --- | --- |
|  | ИМЕ И ПРЕЗИМЕ ЧЛАНА ЗАЈЕДНИЧКОГ ДОМАЋИНСТВА | СРОДСТВО С ПОДНОСИОЦЕМ ЗАХТЕВА | ГОДИНА РОЂЕЊА ЧЛАНА ЗАЈЕДНИЧКОГ ДОМАЋИНСТВА |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

 Под кривичном и материјалном одговорношћу, својеручним потписом, потврђујем да су подаци унесени у овој изјави истинити и тачни.

1.Уз изјаву прилажем фотокопије личне карте односно очитану чиповану личну карту за пунолетне чланове домаћинства и уверење о пребивалишту(за децу)

 У Краљеву , \_\_\_\_\_\_\_\_\_\_\_\_\_\_\_\_\_\_2021. године

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (потпис подносиоца изјаве)

 Упознат/а сам са одредбом члана 103. став 3. Закона о општем управном поступку („Службени гласник РС“, бр. 18/2016 и 95/2018-аут.тумачење), којом је прописано да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органа, захтев за покретање поступка ће се сматрати неуредним.

 Поступак покрећем пред Градском управом града Краљева ради остваривања права учешћа на Јавном конкурсу за суфинасирање мера загађења ваздуха пореклом из индивидуалних система грeјања за 2021. годину и тим поводом дајем следећу

ИЗЈАВУ

 Сагласан/а сам да Градска управа града Краљева за потребе поступка спровођења Јавног конкурса за суфинансирање мера загађења ваздуха пореклом из индивидуалних система грејања за 2021. годину може извршити увид, прибави и обради личне податке о чињеницама о којима се води службена евиденција, који су неопходни у поступку одлучивања.

У Краљеву

дана \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

 (потпис даваоца изјаве)